Farah Ann Abdul Hadi

Farah Ann binti Abdul Hadi (nosusu ontok 3 Mikat 1994) nopo nga bagas gimnas artistik Malaysia.

Koposion Pogulu
Nosusu i Farah id Subang Jaya, Selangor ontok 3 Mikat 1994. Tapa nopo dau nga Abdul Hadi Ahmad (tulun Malaysia) om tama nopo dau nga i Kimberly Ann Gagnon (tulun Kanada). Isido nopo nga tanak koduo mantad tolu mogiadi-adi om taka dau, i Katrina Ann, nopo nga bagasa synchronized swimmer kabansaan.

 Pakalajaan 
Nokotimpuun idiso id sipoot gimnastik diti mantad di umul tolu toun om miniala id pialaan taang kabansaan id Sipoot Malaysia. Koinsan di Farad Ann id Sipoot Olimpik 2010 id New Delhi, nakaanu minonimung do 12.050 mato (pinludaan siliu), 10.500 (rasuk) om 10.250 (bar au arata) soira nakaanu o Malaysia do kinoyonon kaapat id suang do ababayan tinimungan. Di toun 2014, nakaanu i Farah Ann do gangsa id suang do pinludaan siliu om ababayan tinimungan id Artistic Celtic Cup-Commonwealth Invitational id Perth, Scotland. Potilombus id toun di miagal, minagayi nogi isido do pialaan id kinoyonon ko-11 mantad 24 gimnas id turugan sampapas turug montok kategori tondu soosongulun id Sipoot Komanwel id Glasgow, Scotland. Kalapas SIpoot Komanwel, miniala nogi isido id Sipoot Asia id Gwangju, Korea. Maamaso taang kelayakan, nakaanu idiso id kinoyonon koonom id kaban bosi (13.650 mato), koonom id bar di au arata (12.800), ko-12 id boogian kosulimbangan (12.250) om kaapat id suang pinludaan siliu (13.050). Nokotilombus isido gisom taang kotohuri montok pinludaan siliu, om nakaanu do kinoyonon ko-7.

Di toun 2015, miniala isido id Sipoot Asia Kabaatan Kosilahon (Sukan SEA), miniala id toinsanan ababayan—bar, rasuk, kaban bosi, pinludaan siliu, soosongulun om tinimungan—id turugan kotimpuunon do pialaan gisom id kolimpupuson toinsanan ababayan. Nakaanu isido do pingat amas kumoiso disido id suang do ababayan tinimungan, om sumusuhut nopo nga mantad pinludaan siliu.Potilombus, nakaanu isido do pingat perak id goduuduo bar au sekata om ababayan soosongulun. Nakalantoi o Gimnas Malaysia do pingat amas id kaban bosi, balutan balak om ababayan bar au sekata, hinonggo gimnas Malaysia, i Tang Ing Yueh nakaanu do pingat amas.

Kalapas do osomok no au kosuang do Rio 2016, nokosuang isido id Olimpik Tokyo 2020  soira nakaanu isido do id kinoyonon ko-59 mantad 180 gimnas id suang do sesi kelayakan ababayan keliling soosongulun id Pialaan Gimnastik Artistik Sompomogunan 2019 id Stuttgart. Isido no gimnas Malaysia kotolu i nakaanu do mamapayat Sipoot Olimpik, kalapas di Au Li Yen id suang do Sydney 2000 om Ng Shu Wai id suang do Athens 2004.

Antakan di 12 Gomot 2022, pinopoilo idiso do kotingkadan disido mantad gana pakalajaan disido maya do media sosial om pinopoilo do pamagatangan kumaa tulun ginumuan om liwang montok kohino id gana pakalajaan disido nopo nga miagal do "tulun di norubaan ku solinaid do ralan, montok toinsanan tapanai, lisi om sokodung, pounsikou tu' nokosiliu no iri sabaagi soboogian do pamanahon koposion montok sogigisom, manahak do nunu i haro hiti doho dinondo, toinsanan lisi, sunduan om desikasi kumaa doho."

Kontroversi
Gama do mogikaakawo pingat id Sipoot SEA, nabarasan i Farah Ann do Surupu Parlimen Jerai om bagas Montiri id Jabatan Perdana Menteri, Jamil Khir Baharom tu' popokito do aurat i okito kopio maya do rasuk disido. Pinopoilo nogi isido do ponoriukan kokomoi "tumanud Silam montok rasuk di gunoon montok sipoot om gana suai".

Id suang do media
Farah Ann nogi nga songulun duta om momooboros montok Gillette Venus.

 Gaa om poncalunan 
 Toun Gaa Kategori Koutuson 2016 Anugerah Pilihan Online Online Choice Female Sports Star  Ahli Kegemilangan Sukan Selangor  ponorimo

 Sukuon 

 Noputan labus 

  (2010)
  (2014)